Στη σύλληψη του εφοπλιστή και διευθύνοντα συμβούλου της HellasNet, Γιάννη Καραγιώργη προχώρησαν την Πέμπτη οι Αρχές, καθώς εις βάρους του εκκρεμούσε διεθνές ένταλμα με τις κατηγορίες για απιστία, πλαστογραφία και δόλια πτώχευση.

Κατά τη σύλληψή του ο επιχειρηματίας δήλωσε πως αισθάνθηκε αδιαθεσία και πλέον νοσηλεύεται φρουρούμενος στον Ευαγγελισμό.

Ο Γιάννης Καραγιώργης τα τελευταία χρόνια έχει μπει δυναμικά στον χώρο των ΜΜΕ και είναι διευθύνων σύμβουλος του δικτύου HellasNet.

Το δίκτυο αποτελείτα από 11 κανάλια, τα: Alfa Τηλεόραση Βορείου Ελλάδος (Ανατολική Μακεδονία και Θράκη), Corfu Channel/Τηλεόραση της Κέρκυρας (Δυτική Ελλάδα), Δίκτυο 1 Καστοριάς (Περιφέρεια Δυτικής Μακεδονίας), ΕΝΑ Κεντρικής Ελλάδας (Στερεά Ελλάδα), Irida TV της Ρόδου (Δωδεκάνησα) PLP Αχαΐας (Πελοπόννησος), Sitia TV του Λασιθίου (Κρήτη), TVM Λέσβου (Βόρειο Αιγαίο), TRT Μαγνησίας (Θεσσαλία) και Attica TV (Αττική).

Για τον 66χρονο επιχειρηματία υπάρχει δικαστική απόφαση από την Ολλανδία για απιστία, πλαστογραφία και δόλια πτώχευση.